Wordfast

Wordfast 係一款翻譯記憶軟件。佢為自由譯者、語言服務供應者同埋跨國公司提供咗翻譯記憶獨立平台嘅解決方案，喺市場上擁有超過2萬個應用客戶。

歷史 
1999年，Wordfast係由伊夫·商博良於法國巴黎創立。喺翻譯同當地語系化嘅產業入面，商博良作為自由譯者、項目經理同顧問25年幾，經驗豐富。伊夫·商博良係成功譯解羅塞塔石碑嘅埃及學家讓-弗朗索瓦·商博良嘅旁系子孫。

1999年，伊夫·商博良開發咗最初嘅Wordfast軟件，佢係由一整套巨集命令組成，可以喺微軟Word 97或更高版本中運行。截至2002年底，呢個基於微軟Word嘅工具係一個免費軟件。通過口口相傳，喺譯者最常使用嘅翻譯記憶軟件中，Wordfast係排第二。

2009年1月，Wordfast發佈咗Wordfast翻譯工作室版，佢包括Wordfast經典版同埋Wordfast專業版。後者係一個獨立、基於Java嘅翻譯記憶工具。

產品 
Wordfast軟件為使用者提供咗Wordfast翻譯工作室版。根據WFTS協定，使用者可以得到以下嘅工具：

Wordfast經典版 
最初基於微軟Word嘅翻譯記憶工具。

Wordfast專業版 
獨立嘅多平台翻譯記憶工具。佢自帶篩檢程式，可以處理多種檔案嘅格式，並提供基本嘅自由譯者所需要嘅批量分析。

附加工具 
一套為咗幫助Wordfast經典版譯者執行特定高級功能嘅免費工具。

VLTM專案 
使用者可以利用公共嘅超大翻譯記憶內容，又可以設立一個私人工作組，同合作譯者共用翻譯記憶。

其他產品包括：

Wordfast專業豪華版 
配合可以揀嘅外掛程式，同Wordfast專業版整合，可以進行無限制批次處理、抽取多個文檔中出現嘅高頻段落同埋自動翻譯記憶管理。

Wordfast伺服器 
安全嘅翻譯記憶伺服器應用程式——無論譯者喺世界邊一個角落，都可即時共用翻譯記憶。

Wordfast網上版* 
基於瀏覽器嘅翻譯記憶工具——譯者可將翻譯記憶儲存喺中央伺服器上面，每個使用者可以創立有密碼保護嘅私人區域。咁樣就可以喺任何地點，只要喺打得開瀏覽器嘅地方，就可以打開工作專案，使用Wordfast。

支援嘅原始檔案格式 
Wordfast經典版可以處理以下格式：任何微軟Word可以讀取嘅格式，包括純文字檔，Word文檔， 微軟Excel，PowerPoint，富文本格式以及帶標籤嘅RTF同埋HTML。佢唔可以直接支持OpenOffice格式，因為微軟Word嘅當前版本冇針對OpenOffice文檔嘅導入篩檢程式。

Wordfast專業版可以處理Word文檔，微軟Excel，PowerPoint，HTML，XML，ASP，JSP，Java同埋InDesign。

支援嘅翻譯記憶同詞彙表格式 
Wordfast經典版同Wordfast專業版嘅翻譯記憶格式，都係簡單嘅定位字元分隔嘅文字檔，可以喺文字編輯器中打開同埋編輯。Wordfast仲可以導入同匯出TMX檔，同其他主要商業機輔工具進行交流翻譯記憶。

單個翻譯記憶中最多可以儲存1百萬個單位。翻譯記憶同詞彙表嘅語序可以顛倒，咁樣可以隨時切換源語同目標語。

Wordfast可以利用基於伺服器嘅翻譯記憶，同埋從機器翻譯工具中檢索資料。

Wordfast嘅詞彙表格式係簡單嘅定位字元分隔文字檔。Wordfast專業版仲可以導入TBX檔。

詞彙表嘅最大記錄值係25萬條，但係只有前3.2萬行可以喺搜索過程中顯示。

文檔 
Wordfast經典版嘅用戶完全使用手冊可以喺Wordfast網站上面下載。網站仲提供免費培訓同線上培訓影片。

大家可以喺Wordfast網站上搵到線上說明網頁，同埋影片教學。 

如果想購買授權，可享受一年期免費技術支援。一年後，用戶如果想繼續用享受技術服務，要畀半價購買。

Wordfast官方網站 
 Wordfast官方網站
 伊夫·商博良 

軟件